Investiciona konferencija: Značajne mogućnosti za afirmaciju investiranja u Srpsku - Glas Srpske\nSrna 19.06.2021 19:04\nLAKTAŠI - Republika Srpska ima značajne mogućnosti da se afirmiše kao poželjna destinacija za investiranje, a ključni pravci privrednog razvoja su u stimulisanju investicija u oblastima obnovljivih izvora energije, poljoprivrede, IT industrije i turizma, navodi se u zaključcima sa Prve investicione konferencije koju je organizovala Investiciono-razvojna banka /IRB/ Srpske.\nMeđu ključnim pravcima privrednog razvoja su i digitalizacija privređivanja i upravljanja, te kontinuirani razvoj ljudskih resursa i jačanje promocije investicionih potencijala Srpske, saopšteno je iz IRB-a Srpske.\n"Dostizanju tog cilja doprinijeće veliki investicioni ciklus koji je najavila Vlada Srpske u sektorima energetike, poljoprivrede, turizma, te infrastrukture", navodi se u zaključcima sa konferencije "Mogućnosti i izazovi privrednog razvoja Republike Srpske".\nU zaključcima se ističe da postoji potreba za daljim jačanjem domaćeg privrednog ambijenta kroz nastavak procesa digitalizacije uprave i digitalne transformacije privrede, afirmisanjem mreže podrške investitorima koji ulažu u domaću privredu, kao i jačanjem podrške domaćim preduzećima prilikom nastupa na izvoznim tržištima preko mreže predstavništva Republike Srpske u inostranstvu i diplomatsko-konzularne mreže.\n"Mreža predstavništava Republike Srpske treba biti angažovana i za promociju mogućnosti investiranja, distribuciju kataloga konkretnih projekata u Srpskoj, kao i upoznavanju sa prednostima poreskog sistema Srpske u odnosu na region", jedan je od zaključaka konferencije.\nPotrebno je podsticati dijasporu na povratak i ulaganja u Republiku Srpsku, te poslovno povezivanje sa domaćim preduzećima, kao i transfer novih znanja i tehnologija.\nU zaključcima se navodi da postoji potreba i za podsticanjem ravnomjernog lokalnog razvoja jačanjem ljudskih kapaciteta i formiranjem revolving fonda.\nŠto se tiče elektroenergetskog sektora, u zaključcima se ističe da je potrebna institucionalna podrška izgradnji energetskih potencijala na bazi obnovljivih izvora.\nU poljoprivredi su neophodna veća ulaganja u modernizaciju i tehnološku opremljenost poljoprivredne proizvodnje, stimulisanje i podržavanje projekata navodnjavanja obradivih površina, te stavljanje u funkciju neiskorištenog obradivog poljoprivrednog zemljišta.\nKada je riječ o informacionim tehnologijama, potrebno je podsticanje IT sektora da razvija sopstvena softverska rješenja s ciljem povećanja izvozne vrijednosti ovog sektora, kao i podržavanje visokotehnoloških startap preduzeća, isključivo baziranih na novim tehnologijama i znanju kroz procese klasterizacije i njihovo uvezivanje.\nU sektoru razvoja ljudskih resursa neophodno je jačati saradnju privrede i obrazovnih institucija, te program stipendiranja učenika i studenata, posebno u oblasti tehničkih i inženjerskih nauka i njihovo povezivanje sa budućim poslodavcima.\nU finansiranju privrednog razvoja potreban je dalji razvoj tržišta kapitala s ciljem privlačenja investicionih fondova, kombinovanje različitih finansijskih instrumenata u jedinstvenu finansijsku ponudu, kreditna podrška IRB-u Srpske u procesu povećanja stepena finalizacije domaće proizvodnje, kao i jačanje saradnje javnog i komercijalnog bankarskog sektora u finansiranju oblasti od posebnog razvojnog i nacionalnog interesa.\nKada je riječ o finansiranju lokalnog razvoja, potrebno je veće angažovanje lokalnih zajednica na povlačenju bespovratnih sredstava iz evropskih fondova i od drugih donatorskih institucija, podrška lokalnim administracijama za pripremu konkretnih projekata angažovanjem projektantskih kuća, a pod pokroviteljstvom Vlade Republike Srpske.\nOsim toga, potrebno je angažovanje lokalnih zajednica na privlačenju i realizaciji projekata individualnih investitora - domaćih i stranih, te formiranje revolving fonda s ciljem obezbjeđivanja sredstava sufinansiranja i prefinansiranja projekata kod međunarodnih donatora.\nKritični faktori i mogućnosti privrednog razvoja Republike Srpske leže u njenom dobrom geostrateškom položaju, blizini evropskog tržišta i mogućnostima da se kroz dalju poslovnu integraciju i povezivanje sa Srbijom omogući investitorima bescarinski pristup ruskom i evro-azijskim tržištima.\nOsim toga, dostupnosti prirodnih resursa, posebno u području obnovljivih izvora energije, makroekonomskoj stabilnosti i stabilnosti finansijskog sektora.\n"Međutim, ključni razvojni izazovi povezani su sa demografskim kretanjima, nedostatkom sveobuhvatne monetarne politike, političkim rizikom kao i neusklađenošću obrazovnog sistema sa potrebama tržišta rada iako su pomaci i na tom polju prisutni", navodi se u zaključcima.\nZa postizanje ciljeva privrednog razvoja i potpunu transformaciju Republike Srpske u dinamičnu i otvorenu ekonomiju potreban je koordinisani napor i potpuna sinergija svih nosioca razvoja među kojima se, svojom ulogom, značajem i dosadašnjim rezultatima posebno izdvaja IRB.\n"Neophodno je osigurati kontinuirano proaktivno đelovanje u odnosu na stvarna i potencijalan krizna stanja, kako bi se problemi pretvorili u izazove, a izazovi u konkretne razvojne prilike", navodi se u zaključcima.\nIRB će, radi zajedničke izrade konkretnih mjera, u roku od 15 dana zaključke konferencije uputiti Vladi Republike Srpske na razmatranje.\nPrvu investicionu konferenciju IRB-a, koja je ponudila sveobuhvatan uvid u mogućnosti i izazove privrednog razvoja Republike Srpske, uspješno su organizovali Irb i Vlada Srpske, u partnerstvu sa kompanijom "Prointer ITSS".\nKonferencija je privukla pažnju velikog broja učesnika iz javnog i privatnog sektora, akademske zajednice i partnerskih institucija IRB-a iz regiona i šire, a teme kojima se bavila, pokazale su se izuzetno sadržajnim i aktuelnim.\nSrpski član i predsjedavajući Predsjedništva BiH Milorad Dodik izjavio je da je Prva investiciona konferencija koju je organizovala Investiciono-razvojna banka (IRB) Republike Srpske bila uspješna, te da je Vlada Srpske spremna da implementira najvažnije zaključke sa ovog skupa kako bi se stimulisala privreda.\n"Zaključci konferencije su dosta dobri i Vlada je spremna da ponudi novi okvir u smislu da ih podrži u svom domenu kako bi se stimulisala privreda", rekao je Dodik na konferenciji za novinare u Laktašima, nakon završetka Prve investicione konferencije pod nazivom "Mogućnosti i izazovi privrednog razvoja Republike Srpske".\nDodik: Uspješna investiciona konferencija\nSrpski član i predsjedavajući Predsjedništva BiH Milorad Dodik izjavio je da je Prva investiciona konferencija koju je organizovala Investiciono-razvojna banka /IRB/ Republike Srpske bila uspješna, te da je Vlada Srpske spremna da implementira najvažnije zaključke sa ovog skupa kako bi se stimulisala privreda.\n“Zaključci konferencije su dosta dobri, sveobuhvatni i Vlada je spremna da ponudi novi okvir u smislu da ih podrži u svom domenu kako bi se stimulisala privreda”, rekao je Dodik na konferenciji za novinare u Laktašima, nakon završetka Prve investicione konferencije pod nazivom “Mogućnosti i izazovi privrednog razvoja Srpske”.\nOn je zahvalio svim privrednicima u Srpskoj što uprkos pandemiji nisu odustali u teški vremenima i izazovima, a zbog čega će im vlast pomoći na realnim osnovama.\nDodik je istakao da je privredni razvoj bitan za Srpsku pogotovo u smislu toga što se očekuje kraj pandemije virusa korona.\n“U tom smislu treba sagledati posljedice, naučiti lekcije i ići dalje. Ako to ne uspijemo i ne budemo inovativni i hrabri, onda će nas veliki pregaziti. Važno je što je u našim rukama zakonodavstvo i da određujemo time načine, pravce i okvire za mnoge privredne aktivnosti”, rekao je Dodik.\nOn je naglasio da Srpska bez domaćih privrednika ne može računati na znatne investicione aktivnosti.\n“Treba nam znatan broj domaćih investitora, a svaka čast stranima. Važno je, dakle, da razvijemo i domaću poslovnu klasu i poslodavce”, rekao je Dodik.\nMinistar finansija Republike Srpske Zora Vidović ocijenila je da je konferencija bila uspješna, posebno zbog toga što su panelisti bili istaknuti privrednici od kojih su se čuli kvalitetni prijedlozi i zahtjevi za što uspješniji rad.\nOna je navela da će zaključci sa konferencije pomoći Vladi Srpske kada bude radila program ekonomskih reformi za naredni period.\n“Očekujem da zaključci utiču na dinamičniji razvoj privrede i povećanje obima investicija u Srpskoj, kako domaćih tako i stranih”, rekao je Vrhovac.\nOn je dodao da javni i realni sektor Srpske imaju potencijal da budu motor privrednog razvoja Srpske kako bi se povećao standard građana i radnika.


Izložba “Prostor. Godina iza nas” od danas u Galeriji B2\nTanjug 25. januara 2021. 12:22\nBEOGRAD – Kolektivna izložba “Prostor. Godina iza nas” biće danas otvorena u Galeriji B2 (Balkanska 2), čime se obeležava druga godišnjica postojanja te galerije na beogradskoj likovnoj sceni, javili su organizatori.\nKlasičnog svečanog otvaranja neće biti usled cele situacije oko pandemije, a sama postavka obuhvata dela šest umetnika koji su izlagali u drugoj izlagačkoj godini.\nTokom ove sezone u galeriji su pokušali da kroz narativ prostora približe publici rad šest autora.\nProgram će krenuti sa izložbom dela Vesne Golubović, a cela postavka organizovana je u saradnji sa Kulturnim centrom Beograda.\nUmetnik Veljko Vujačić sa izložbom „Bez naziva“ uvodi publiku u svet struje apstraktnog slikarstva.\nNjegovu strukturu čine pravilno oslikani slojevi slike, sa vertikalnim ili horizontalnim trakama, gde je cilj da se stvori snažan utisak posmatrača kroz monumentalnost, jednostavnost i tišinu kojima pulsiraju njegova dela.\nPostavka „Bauk kruži Evropom“ Sandre Malić i Stanka Crnobrnje koja je nastala u jeku pandemije, ukazala je na načine kako sačuvati harmoniju i ravnotežu prostora.\nNaziv izložbe asocira na to da stanje straha nije originalna pojava 2020. godine i da je moguće rešenje upravo njegovo kanalisanje.\nNa izložbi „Pogled u nedogled“ Saše Pančića, kompozicije nisu primeri ekspresivne apstrakcije u istorijskom smislu, jer su građene kroz dva procesa.\n„Prostor-strukture“ naziv je izložbe Rade Selaković, koja govori o promeni vizuelnog izraza autorke, što dolazi početkom 90-tih godina.\nS obzirom da je motiv tela nosio preveliku simboličku vrednost, umetnica otvara jedan novi prostor za „komunikacijsku sintaksu, na kojoj će zasnovati kasnije stvaralaštvo”, kako stoji u katalogu koji prati izložbu, a gde se takođe navodi da je intelekt u tom odnosu korektivni faktor, najviši stepen spoznaje.


Predsednica Republike Srpske Željka Cvijanović izjavila je danas u Brodu da u okviru BiH, ali i celog regiona postoji mnogo bezbednosnih izazova, ali se, nažalost, o njima ne priča i ne dobijaju ime i prezime. Komentarišući puštanje na slobodu… »\nPredsednik Republike Srpske Željka Cvijanović izjavila je danas u Brodu da u okviru BiH, ali i celog regiona postoji mnogo bezbednosnih izazova, ali se, nažalost, o njima ne priča i ne dobijaju ime i prezime. Komentarišući puštanje na slobodu… »\nCvijanović zahvalila Vučiću i Srbiji na podršci\nZVORNIK - Predsednica Republike Srpske Željka Cvijanović zahvalila je danas predsedniku Srbije Aleksandru Vučiću za, kako je istakla, značajnu podršku koju Beograd pruža Srpskoj i na razumevanju prilika u BiH. "Hvala im za to. Oni su uvek u… »\nZVORNIK: Predsednica Republike Srpske Željka Cvijanović zahvalila je danas predsedniku Srbije Aleksandru Vučiću za, kako je istakla, značajnu podršku koju Beograd pruža Srpskoj i na razumevanju prilika u BiH. "Hvala im za to. Oni su uvek u funkciji… »\nPredsednica Republike Srpske Željka Cvijanović izjavila je danas u Zvorniku da je zahtev bošnjačkog člana Predsedništva BiH Šefika Džaferovića za smenu srpskog člana Predsedništva Milorada Dodika pokazuje njegovu nemoć, kao i nemoć države… »\nFOTO: Kabinet Predsednice RS Prema njenim rečima, narod je taj koji ima u svojim rukama moć da da mandat nekome da ga predstavlja, a nije to ni visoki predstavnik niti neko iz drugog entiteta. - Dodik je glas Republike Srpske u zajedničkoj instituciji… »\nCvijanović: Džaferovićev zahtev za smenu Dodika pokazuje njegovu nemoć\nPredsednica Republike Srpske Željka Cvijanović izjavila je u Zvorniku da je zahtev bošnjačkog člana Predsedništva BiH Šefika Džaferovića za smenu srpskog člana Predsedništva Milorada Dodika pokazuje njegovu nemoć, kao i nemoć države BiH. Ona… »\nŽeljka cvijanović posetila školu u Roćeviću: Predsednica Srpske najavila novac iz Kabineta za rekonstrukciju\nFoto: SRNA Škola u Roćeviću datira iz 1966. godine. Nakon pet godina, u ovoj školskoj godini beleži povećan broj đaka prvaka. - Ponosna sam svaki put kada možemo učiniti da neki objekat za našu decu bude bolji i funkcionaliji - rekla je… »\nBlic sport pre 4 satijoš 7 povezanih


Suzavac i vodeni topoviu na protestu u Tirani zbog ubistva mladića | Blok vesti\nSuzavac i vodeni topoviu na protestu u Tirani zbog ubistva mladića\nAlbanski demonstranti sukobili su se večeras, treći dan uzastopno s policijom u Tirani na protestu zbog ubistva 25-godišnjaka koji je prekršio policijski čas uveden zbog pandemije koronavirusa.\nProtest u Tirano zbog ubistva mladića; Foto: AP /Hektor Pustina\nSuprotstavljajući se zabrani javnog okupljanja zbog pandemije stotine ljudi okupilo se ispred glavne vladine zgrade u Tirani. Bacali su kamenje, baklje i petarde na policiju koja je čuvala.\nProtesti koji su izazvali političke tenzije između socijalističke vlade i glavne opozicione stranke usledili su posle smrti Klodijana Raša u Tirani za vreme policijskog časa rano u utorak.\nPolicija je navela da je ignorisao njihove pozive da stane i da je pobegao.\nPremijer Edi Rama se izvinio za kako je rekao neobjašnjivo i potpuno nerazumno ubistvo, a njegov ministar unutrašnjih poslova juče je podneo ostavku. Glavna opoziciona Demokratska stranka tražila je Raminu ostavku.\n"Došlo je vreme za promenu i ovako ne možemo dalje. Zajedno ćemo se otarasiti Rame", rekao je vođa partije Ljuljzim Baša.\n"Opozicija i predsednik ne samo da podstiču nego i organizuju nasilje koje unižava sećanje na Klodijana navodno u ime pravde a zapravo za svoje političke ciljeve", napisao je Rama na Tviteru.\nVlasti navode da je povređen 21 policajac i četvoro demonstranata.\n"Niko ne treba da poredi policiju sa pojedincem koji je počinio krivično delo", navela je danas u saopštenju policija. Ambasadorka SAD u Tirani Juri Kim pozvala je sve strane da pokažu uzdržanost.\nPrevious articleHRVATSKI KOŠARKAŠ PREKOBROJAN: Hezonja nije više igrač Memfisa, šta će biti sa Gudurićem?\nNext articleBUDUĆNOST PORAŽENA NA SVOM PARKETU: Podgoričani pali u neizvesnoj završnici


U subotu promocija karlinga u Kovinu • Kovinac.rs - nezavisni informativni portal\nU subotu promocija karlinga u Kovinu\n21. decembra 2017. n.budisavljevic\nNacionalni savez za Karling Srbije, u saradnji sa Sportskim savezom opštine Kovin i Savetom za mlade, organizuje u subotu, 23. decembra sa početkom u 12:00 veliku promociju u karlingu na ledu na nedavno otvorenom klizalištu u centru Kovina. Tačno u podne reprezentativci Srbije najpre će demonstrirati tehniku, pravila i strategiju u karlingu na ledu, a nakon toga sledi oprobavanje i nadmetanje srednjoškolaca, od koji se većina po prvi put susreće sa ovim sportom.\nUčenici gimnazije i ekonomske škole „Branko Radičević“ i srednje stručne škole „Vasa Pelagić“, ali i oni koji srednje škole pohađaju van teritorije naše opštine biće u prilici da odmere snage, tačnije strategije u „šahu na ledu“. Za pravljenje pobedničke strategije pomoći će im prvaci u karlingu, koji se u kvalifikacijama bore za učešće na Zimskim olimpijskim igrama u februaru naredne godine u Južnoj Koreji.\nMalo je poznato da je karling olimpijski sport, nalik našem „boćanju“, ali koji se igra na ledu po kojem se gura kamenje okruglastog oblika, težine nešto manje od 20 kilograma. Naime, dve ekipe se nadmeću u guranju kamenja s jednog kraja terena na drugi gde se nalazi velika okrugla meta iscrtana na ledu čiji je cilj bacanje kamena najbliže iscrtanoj meti. Pobednik je ona ekipa koja baci kamen najbliže meti.\nPredsednik Nacionalnog saveza za Karling Srbije Marko Stojanović, ujedno i osnivač Svetske organizacije pantomimičara, dramski umetnik, dobitnik brojnih priznanja za rad sa decom i mladima u oblasti kulture i sporta poziva sve zainteresovane da u subotu posete glavni trg u Kovinu i uživaju u dobroj energiji, zabavi i promociji sporta, ali i zdravih životnih navika.\nSportski savez opštine Kovin, poziva sve građane da dođu i upoznaju se sa karlingom.\n12. maja 2021., 20:14


Novi Bečej: Asfaltiranje najprometnijih ulica\nOvih dana je JP “Direkcija“ kao upravljač javnih puteva počela sa realizacijom programske aktivnosti, a koja između ostalog obuhvata i održavanje putne i saobraćajne infrastrukture na teritoriji opštine Novi Bečej.\n“Ove godine smo uspeli obezbediti veća sredstva za ovaj program, te će pored redovnih radova na sanaciji udarnih rupa biti izvedeni i radovi na ojačanju kolovoznog zastora na glavnim naseljskim saobraćajnicama. Ulica Save Kovačevića je jedna od takvih i predstavlja glavnu naseljsku saobraćajnicu za ovaj deo naselja, a njeno trenutno stanje zahteva upravo ojačanje kolovoznog zastora kako bi se zadovoljilo postojeće saobraćajno opterećenje. Ojačanje kolovoznog zastora i bankina će se izvršiti u dužini od približno 600 m odnosno 2100 m². Pored ovoga saniraće se i kolovoz oko autobuskog stajališta za prevoz đaka iz ovog dela naselja” -izjavio je Ivan Bošnjak, direktor JP”Direkcija”.\nTakođe se ove godine kroz realizaciju programa održavanja putne i saobraćajne infrastrukture planira i rekonstrukcija raskrsnice, koja sa aspekta bezbednosti saobraćaja ne zadovoljava osnovne kriterijume, kao i radovi regulacije saobraćaja u zoni centra Novog Bečeja.\nU saradnji sa JP “Putevi Srbije“ izvršiće se pojačano održavanje državnih puteva koji se pružaju kroz naseljena mesta Novi Bečej, Kumane i Novo Miloševo.\nCilj ovih aktivnosti je obezbeđenje optimalnih nivoa usluga za povećanje bezbednosti učesnika u saobraćaju.


Računovodstvena komora: Do kraja marta produžiti rok za dostavljanje Statističkog izveštaja | PRIJEPOLJE INFO\nNaslovna INFO Računovodstvena komora: Do kraja marta produžiti rok za dostavljanje Statističkog izveštaja\nRačunovodstvena komora: Do kraja marta produžiti rok za dostavljanje Statističkog izveštaja\nRačunovodstvena komora Srbije zatražila je od ministra finansija da se rok za dostavu Statističkog izveštaja za 2020. godinu produži do 31. marta. Kao razlog za tu molbu navode se teškoće u koje su nastale u softverskoj i hardverskoj podršci koju je trebalo da im obezbedi Agencija za privredne registre (APR) u tom postupku.\nTrenutni rok za dostavljanje Statističkog izveštaja za 2020. godinu, kako se navodi je 28. februar 2021.\nRačunovodstvena komora Srbije podseća da je upravo ona inicirala da se pređe i na zakonom dozvoljeno dostavljanje Godišnjih Finansijskih izveštaja do 31. marta.\nPodsećaju i da je taj predlog uvažen kao i da je usvojena odredba u Zakonu o računovodstvu sa odloženom primenom, gde će dostavljanje finansijskih izveštaja za 2021. godinu važiti do 31. marta 2022. godine.\nRačunovodstvena komora Srbije za odlaganje dostavljanja Statističkog izveštaja za prethodnu godinu do kraja marta 2021. navodi sledeće razloge:\nVeć dugi niz godina, kako navode, pristup aplikaciji za dostavljanje finansijskih izveštaja u APR-u je tek od 20. janura, a trebao bi da bude od 1. januara.\nOd 2019. godine povećan je broj preduzetnika za više od 70.000 i to je opteretilo softver, a očigledno je da kako navode ni APR nema adekvatnu hardversku podršku, pa kod unosa podataka veoma često dolazi do prekida u radu.\nKod unosa podataka, zbog nabrojanih problema, u aplikaciji se brišu već uneti podaci, značajno se otežava i produžava rad kod unosa Statističkog izveštaja za jedno pravno lice, unosi se pravna nesigurnost u radu i dodatno opterećuje već preopterećena računovodstvena profesija.\nU “Pravilniku o tehničko-tehnološkim postupcima za formiranje kavlifikovanog elektronskog potpisa i kriterijuma koje treba da ispune sredstav za formiranje kvalifikovanog elektronskog potpisa” iz 2008. godine neophodno je propisati i definisati jedinstvene parametre za izradu klijentskih softvera za korišćenje digitalnih sertifikata za kvalifikovani elektronski potpis.\nRačunovodstvena komore Srbije podseća i da su ministra finansija ranije molili da se zauzme da im se obezbedi neometan unos podataka u računarskim programima iz njegove nadležnosti, među kojima su i oni koje koristi APR.\n“Računovođe svake godine imaju iste, strašne, probleme u komuniciji sa APR-om gde nemaju adekvatnu podršku od APR-a ali imaju i problem kada istovremeno na računaru koriste više različitih digitalnih sertifikata koji koriste različite klijentske softvere, koje im je omogućio pomenuti Pravilnik Ministarstva za trgovinu”, stoji u pismu Računovodstvene komore Srbije.\nPrethodni tekstUpozorenje: Korona počela da se širi među đacima\nSledeći tekstPrijepolje dobilo Zdravstveni centar


Filipović vaterpolista godine, Savić najbolji trener na svetu – RADIO SPORT\nFilipović vaterpolista godine, Savić najbolji trener na svetu\n21/12/2021 Radio SPORT Sportovi na vodi, Vaterpolo, Vesti 0\nFilip Filipović proglašen je za najboljeg vaterpolistu sveta u 2021. godini, a selektor reprezentacije Srbije Dejan Savić za najboljeg trenera. Svečana dodela priznanja održana je u Abu Dabiju.\nKapitenu vaterpolo reprezentacije Srbije Filipu Filipoviću pripalo je još jedno priznanje, ovog puta za najboljeg igrača godine. On je selekciju Srbije predvodio do zlata na Olimpijskim igrama u Tokiju.\nTrofeje je počeo da „sakuplja“ još u juniorskoj kategoriji, a ukupno ih je osvojio 31.\nOvo je treći put da je osvojio ovo priznanje, prethodno je u anketi FINA izabran za najboljeg igrača sveta 2011. i 2014. godine.\nSa reprezentacijom Srbije je osvojio sve. Karijeru je počeo u Partizanu, sa velikim uspesima nastavio je u Pro Reku. Potom je bio član Radničkog iz Kragujevca, odakle je otišao u Solnok. Trenutno je član Olimpijakosa.\n„Večeras sam ovde pre svega zahvaljujući saigračima i treneru koji je uspeo da složi sve kockice i dovede nas do svih uspeha. Bez njih to ne bi bilo moguće, kao i bez podrške moje porodice kojoj sam bezrezervno zahvalan“, izjavio je Filipović.\nNajbolji trener planete\nSelektor vaterpolo reprezentacije Srbije Dejan Savić koji je ove godine vodio našu selekciju do zlatne medalje na Olimpijskim igrama u Tokiju, proglašen je za najboljeg trenera na svetu.\nPod vođstvom Savića Srbija je odbranila Olimpijski tron osvojen u Riju 2016. godine. Takođe sa reprezentaciom je 2015. osvojio zlatnu medalju na Svetskom prvenstvu, Svetski kup 2014, Svetsku ligu 2014. i 2015. godine. Tri puta sa selekcijom Srbije osvojio je Evropsko prvenstvo – 2014, 2016. i 2018. godine.\nKao trener sa Crvenom zvezdom je 2013. godine osvojio Ligu šampiona i Superkup Evrope.\nSvečana ceremonija uručivanja priznanja održana je u Abu Dabiju.


Ragbi 13: "Večiti derbi" se u subotu igra u mestu sa 700 stanovnika - Blic sport\nRagbi 13: "Večiti derbi" se u subotu igra u mestu sa 700 stanovnika\nBlic sport petak, 21. april 2017. | B. O.\nFoto: Ragbi 13 federacija Srbije / Promo Detalj sa nastupa Ragbi13 reprezentacije Srbije\nCrno-beli meč 4. kola dočekuju kao lideri Grupe A Prve lige Srbije, pošto u dosadašnjem toku sezone nisu još uvek poraženi. Dodatno je moral ekipe podignut nakon ubedljive pobede u sredu u odloženoj utakmice 3. runde protiv aktuelnog šampiona, Dorćola (44:10).\n- Ekipa jeste malo umorna pošto nije uobičajni ritam da se igraju dve utakmice nedeljno. Međutim, kada ostvarite rekordnu pobedu protiv najtrofejnijeg tima u domaćim okvirima dobra atmosfera donosi potrebnu svežinu i elan da se savlada večiti rival - izjavio je pred subotnji duel trener Partizana Admir Hadžić.\nU 15 do sada odigranih večitih derbija u srpskom ragbiju 13, Zvezda je ostvarila devet pobeda, dok su crno-beli slavili pet puta. Jedan meč je završen nerešenim rezultatom i to upravo prvi duel između ove dve ekipe u ovoj sezoni, na Adi Ciganliji u 1. kolu Grupe A, bilo je 30:30. Crveno-beli takođe sa dosta optimizma ulaze u večiti derbi jer su i oni popravili samopouzdanje velikom pobedom na startu Balkan Super Lige protiv posrnulog Dorćola (46:10), i to nakon što su u prošlom kolu šokantno poraženi od Radničkog iz Niša.\n- Dobro poznat rival, ali ovoga puta na novom terenu za obe ekipe. Verujem da će publika u Dudovici uživati u jednoj odličnoj utakmici, a mi se svakako nadamo pobedi i preuzimanju prvog mesta na tabeli - poručuje uoči derbija prvotimac Zvezde Vojislav Dedić.\nNešto ranije takođe u subotu 22. aprila (16.00) bitan meč za rasplet u Grupi A na pomoćnom terenu Sportskog centra Čair u Nišu igraju domaći Radnički i Dorćol. Aktuelni prvak je prvi put u istoriji vezao tri poraza i to dosta ubedljiva, pa bi eventualnim novim iznenađenjem Nišlije mogle da dovedu Dorćolce nadomak šokantnog ispadanja u Grupu B posle prve faze takmičenja.\nParovi 4. kola Grupa A (22. april): Radnički - Dorćol (16.00), Partizan - Crvena zvezda (16.30).\nTabela: Partizan 5, Crvena zvezda 3, Dorćol 2, Radnički 2.\nCrvena Zvezda Lazarevac Partizan derbi\nOK radio pre 6 minuta\nHot sport pre 6 minuta\nMozzart sport pre 6 minuta


Trudna Serena William pozirala naga za novo izdanje 'Vanity Faira'-a – Tračara\npiše Tracara.com 28. 06. 2017., 08:49\nSerena Williams našla se juče u centru medijske pažnje nakon, po mnogima, neprimerenih komentara koje je na njen račun izneo bivši teniski as, John McEnroe.\nMeđutim, jedna od najboljih teniserki svih vremena rešila je da ostavi negatvine stvari po strani i proslavi svoju trudnoću poziranjem bez odeće za avgustovsko izdanje magazina Vanity Fair.\nPoput mnogih poznatih dama koje su se na isti način tokom drugog stanja obnažile u ovom časopisu, i Serena je svoj stomačić stavila u prvi plan pozirajući ispred fotoaparata slavne Annie Leibovitz.\nTeniserka je pored fotografija na kojima je sama, pozirala i za crno beli editorijal sa verenikom, Alexisom Ohaninanom, a u intervjuu je, imeđu ostalog, otkrila i kako su ona i osnivač Reddita započeli vezu pre dve godine nakon slučajnog susreta u Rimu.\nPar se decembra prošle godine verio i samo mesec dana kasnije, tokom odžavanja Australian open-a, saznali su da će postati roditelji, a Williamsova je u drugom stanju i osvojila prvi Grand Slam turnir u sezoni.\nIako je nedavno ušla u šesti mesec, priznaje da i dalje ne zna šta je čeka kada beba stigne na svet. „Ne znam zaista šta ću raditi sa bebom. Još uvek nemam ništa, ništa za bebinu sobu. Da ste mi prošlog oktobra ili novembra rekli da ću imati dete, pomislila bih da ste najveći lažov na svetu. I dan danas ne verujem u to. Ali, desiće se vrlo uskoro“, iskrena je Serena.\nPrethodna vest Želi da bude nova Kim i Gwyneth: Lindsay Lohan pokreće lifestyle sajt\nNaredna vest Maya Berović ovako najavljuje album ‘Viktorijina Tajna’ (VIDEO)


Održana tematska 5. sednica Parlamenta privrednika u proširenom sastavu - Regionalna Privredna komora Južnobanatskog upravnog okruga\nDatum kreiranja ponedeljak, 08 oktobar 2018 11:35\nU okviru planiranim aktivnostima 4. oktobra 2018.godine je održana tematska sednica Parlamenta privrednika Privredne komore Srbije - Regionalne privredne komore Južnobanatskog upravnog okruga. Sednica je održana po unapred pripremljenom dnevnom redu u okviru koje je planirano predstavljanje Centra za digitalnu transformaciju Privredne komore Srbije.\nSednicom je predsedavala predsednica Parlamenta privrednika, Olivera Beuković, koja je otvorila sednicu, pozdravila goste, kao i prisutne članove Parlamenta privrednika i sve ostale koji su iskazali interes da prisustvuju ovoj sednici. Sednici su prisustvovali Marko Ćulibrk, direktor Privredne komore Srbije - Regionalne privredne komore Južnobanatskog upravnog okruga i Filip Mrdak viši savetnik u Kabinetu predsednika PKS-a.\nU skladu sa dnevnim redom, najpre je Filip Mrdak iz Privredne komore Srbije govorio o podršci i pomoći PKS-a za digitalnu transformaciju privrednih subjekata, kao i o digitalizaciji i modernizaciji komorskih usluga i procesa.\nPotom je u skladu sa predviđenim dnevnim redom izvršen izbor Komisije za dodelu nagrada Privredne komore Srbije – Regionalne privredne komore Južnobanatskog upravnog okruga. U pripremi sednice Parlamenta privrednika , uz Poziv je dostavljen i Pravilnik o nagradama Privredne komore Srbije. U komisiju su, u skladu sa pomenutim Pravilnikom, izabrani direktor PKS-RPK Pančevo Dr Marko Ćulibrk i koordinator Zoran Černoh, dok su iz redova privrednika izabrani Dragiša Božić direktor AD „Panonija“ Pančevo, Siniša Fimić direktor „Panpacking“ Pančevo i Jelena Šunjkić direktor „Pocco Loco“ iz Pančeva.\nNakon predstavljanja aktivnosti Centra za digitalizaciju je usledilo nekoliko pitanja i diskusija prisutnih privrednika. Sama sednica je izazvala veliko interesovanje privrednika, što potvrđuje veliki broj prisutnih privrednika.


Tag Archives: operacija\nUrađena 202. operacija na Klinici za kardiohirurgiju Niš\n13. jula 2020.\tDOŽIVETI STOTU, HIPOKRAT, ZDRAVLJE 0\nSvedoci smo da lekari nekoliko meseci unazad neumorno rade naporno na lečenju pacijenata obolelih od covid-19 ali i pacijenata sa drugim smetnjama, tako je danas na Klinici za kardiohirurgiju u Nišu urađena 202. operacija od početka ove godine.\nDoktor Saša – ponos Surdulice\n28. maja 2020.\tDOŽIVETI STOTU, KATEDRA, LOKAL PRESS, MLADI I VREDNOSTI, ZDRAVLJE 0\nEndoskopska metoda hirurših intervencija za lekara dr Aleksandra Stanojkovića (48) iz Surdulice postala je rutina. Na broju izvršenih intervencija pozavideli bi mu i lekari i u većim medicinskim centrima a on je ponosan što edukuje veliki broj mladih lekara.\nNajnovija “FESS” metoda u KC Niš pružiće brži oporavak ORL pacijenata\n12. marta 2020.\tDOŽIVETI STOTU, HIPOKRAT, ZDRAVLJE 0\nZahvaljujući podršci Ministarstva zdravlja, Klinički centar Niš, odnosno Klinika za bolesti uva, grla i nosa, dobila je najsavremeniji aparat, uz pomoć kojeg će, ubuduće, niški specijalisti otorinolaringologije moći da obavljaju komplikovane hirurške zahvate na sinusima, koristeći minimalno invazivnu tehniku.\nVolja za životom pobedila džinovski tumor\n11. januara 2019.\tDOŽIVETI STOTU, HIPOKRAT, ZANIMLJIVOSTI, ZDRAVLJE 0\nStručnost lekara aleksinačke Opšte bolnice i volja za životom jedne bakice od 90 godina pobedili su juče zvaničnu medicinu. Baki je izvađen tumor jajnika težak 8 kilograma i ona se uspešno oporavlja nakon operacije.\nUspeh niških neurohirurga – od revolucije do rutine\n31. oktobra 2018.\tDOŽIVETI STOTU, ZANIMLJIVOSTI, ZDRAVLJE 0\nNeurohirurška procedura otklanjanja tumora na kičmi, koja u mnogim zemljama i dalje predstavlja revolucionarnu metodu, za koju se retko ko od specijalista ove grane medicine odlučuje da izvodi, zahvaljujući marljivom radu i edukaciji, tim stručnjaka u niškom Kliničkom centru već, kako kažu, duže vreme unazad, obavlja rutinski.\nNajteže operacije kičme od sada u niškom Kliničkom centru\n29. juna 2018.\tDOŽIVETI STOTU, HIPOKRAT, ZDRAVLJE 0\nNiški Klinički centar je, zahvaljujući zalaganju Ministarstva zdravlja i Republičkog fonda za zdravstveno osiguranje, od danas i zvanično postala referentna zdravstvena ustanova u ovom delu Srbije, u kojoj će ubuduće o trošku države, biti operisani najteži deformiteti kičme kod dece, čije lečenje u inostranstvu košta i više od sto hiljada …


Kiselo & slatko - Dejan Stojiljković - Online knjižara Dereta\nDejan Stojiljković je postigao neverovatan uspeh romanom Konstantinovo raskršće koji u sebi nosi tragove kulture stripa i žanrovske književnosti. U ovoj knjizi sakupljeni su njegovi pronicljivi zapisi i ogledi o toj kulturi i mentalitetu. Stojiljković piše o prelomu vekova i o dominantnim strujanjima u ideologiji ili komercijalizaciji savremene kulture. Kiselo & slatko pokazuje kakav je stvaralački i kritički potencijal u osnovi Stojiljkovićevog pripovedačkog uspeha. To je knjiga ne samo za svakog ljubitelja stripa, filma i žanrovske književnosti, već knjiga za svakoga ko želi da bolje upozna vreme u kojem živi. Mnogi stereotipi iz ovog naoko alternativnog sveta vladaju našom svakodnevnicom.


Sremske Novine » Mirović: U Vojvodini preminuo četvrti pacijent zaražen korona virusom\nNovi Sad-„U Kliničkom centru Vojvodine (KCV) jutros je preminuo četvrti pacijent zaražen korona virusom na teritoriji AP Vojvodine. Reč je o ženi iz Temerina, rođenoj 1939. godine“, izjavio je danas predsednik Pokrajinske vlade Igor Mirović, izjavivši u svoje ime, i u ime Pokrajinske vlade, saučešće porodici.\nOn je istakao da je na teritoriji AP Vojvodine u ovom trenutku 147 osoba zaraženo virusom korona, a da se na Infektivnoj klinici KCV leče njih 42.\n„Najviše obolelih imamo u Novom Sadu, ukupno 47. U Pančevu je obolelo 16 osoba, na teritoriji grada Kikinde 15, u Subotici 10, a u Bačkoj Palanci devet osoba“, napomenuo je predsednik Mirović.\nVirus ćemo pobediti, kako je naveo, samo poštujući mere i uputstva koja dolaze od Kriznog štaba, Vlade Republike Srbije i Pokrajinske vlade.\nOn je napomenuo da se u narednom periodu posebna pažnja mora usmeriti na zaštitu zdravstvenog sistema, jer se približavamo tome da svaki peti oboleli je zdravstveni radnik.\n„Uloga, srčanost, znanje i trud naših zdravstvenih radnika, kojih u Vojvodini ima 26.000, pokazalo se dostojnim ovog vremena. Bez njih u prvim redovima ne bismo se mogli na adekvatan način suočiti sa virusom korona“, napomenuo je on.\n„Još jednom upućujem apel svim građanima da poštuju mere predostrožnosti, jer se samo na taj način možemo izboriti sa virusom kovid 19“, istakao je predsednik Mirović.\nOd danas normalno radno vreme\nVeliki uspeh učenika „Zmajeve škole“\nVozio pijan, izazvao nezgodu, pa udario policajca


kreativnaevropa.me - Održan Info dan o EU programu Kreativna Evropa\nOdržan Info dan o EU programu Kreativna Evropa\nU Pres sali Crnogorskog narodnog pozorišta u Podgorici 28. januara 2015. godine održan je info dan “EU program Kreativna Evropa 2014-2020 - pregled otvorenih konkursa”, u organizaciji Ministarstva kulture i Deska za Kreativnu Evropu Crne Gore.\nU prvom dijelu Info dana predstavljen je kalendar poziva za dostavljanje projekata u 2015. godini, koji se odnosi na konkurse u okviru potprograma Kultura i MEDIA Kreativne Evrope.\nU odnosu na potprogram Kultura, predstavljeni su konkursi za podršku projekata književnog prevodilaštva, kroz koji se pruža podrška izdavačkim kućama u procesu prevođenja, objavljivanja i promocije visokokvalitetne evropske književnosti kao i drugi trenutno otvoreni konkurs – Podrška evropskim platformama.\nKada je riječ o potprogramu MEDIA, koji je odnedavno dostupan i crnogorskom audiovizuelnom sektoru, prisutni su upoznati sa modalitetima učešća u ovom potprogramu koji se odnose na trenutno dostupne konkurse: Podrška razvoju publike, Podrška za distribuciju nenacionalnih evropskih filmova - program automatske podrške, Podrška razvoju pojedinačnih projekata, Televizijsko programiranje evropskih AV djela i Podrška transnacionalnoj distribuciji EU filmova – selektivna šema.\nPored pregleda konkursnih uslova i smjernica, prisutni su upoznati sa osnovnom i pratećom prijavnom dokumentacijom, kao i primjerima podržanih projekata u okviru prošlogodišnjih poziva.\nNa Info danu učestvovalo je oko 80 predstavnika crnogorskih institucija kulture, lokalnih samouprava i civilnog sektora.


Osamnaesta sednica Odbora za trgovinu i turizam\nOdbor za trgovinu i turizam, na sednici održanoj 22. novembra razmotrio je u načelu Predlog zakona o tržišnom nadzoru, koji je podnela Vlada Republike Srbije.\nTrideset osma sednica Odbora za Kosovo i Metohiju\nČlanovi Odbora za Kosovo i Metohiju su, na sednici održanoj 18. novembra, razmotrili dva izveštaja o vođenju dijaloga sa privremenim institucijama samouprave u Prištini, koja su održana 2. septembra 2011. godine i dogovorima postignutim u oblasti carinskih pečata i u oblasti katastra, kao i Informaciju o dosadašnjem toku dijaloga sa privremenim institucijama samouprave u Prištini i postignutim dogovorima u oblastima matičnih knjiga i slobode kretanja.\nPedeset druga sednica Odbora za evropske integracije\nNa sednici Odbora za evropske integracije, koja je održana 17. novembra, predložen je sastav delegacije Narodne skupštine koja će poseti Odbor za evropske poslove Parlamenta Slovačke, u Bratislavi, 29. i 30. novembra 2011. godine.\nSto pedeset prva sednica Zakonodavnog odbora\nNa sednici održanoj 17. novembra, Zakonodavni odbor izjasnio se o dva amandmana koje je, na Predlog zakona o prebivalištu i boravištu građana, Narodnoj skupštini podneo Odbor za odbranu i bezbednost.\nČetrdeset sedma sednica Odbora za odbranu i bezbednost\nSednica Odbora za odbranu i bezbednost, koja je održana je 17. novembra, sazvana je u skladu sa članom 165. stav 1. Poslovnika Narodne skupštine, a povodom situacije nastale na sednici Narodne skupštine prihvatanjem amandmana sa ispravkom na Predlog zakona o prebivalištu i boravištu građana.\nDevedeset četvrta sednica Odbora za pravosuđe i upravu\nOdbor za pravosuđe i upravu je, na sednici održanoj 17. novembra, u načelu razmotrio i jednoglasno podržao Predlog zakona o rehabilitaciji.


Gradnja brenda je dugotrajan proces koji zahtijeva timski rad osoba zaduženih za kreiranje proizvoda ili usluge, marketing stručnjaka i tima stručnjaka zaduženih za komunikaciju i izgradnju brend - imidža neke firme, proizvoda ili usluge. Tim koji se bavi brendiranjem se sastoji od brend - planera koji se bavi strategijom komunikacije, art direktora i kopirajtera - koji osmišljavaju vizuelna i tekstualna rješenja koja će se koristiti u promociji, i akaunt menadžera koji organizuje i koordiniše ovaj tim.\nDodatni članovi tima su dizajneri, fotografi i grafički operateri koji se bave produkcijom i pripremom za štampu usvojenih rješenja, zatim reditelji i producenti koji se bave produkcijom video i audio materijala koji se koriste u promotivnim kampanjama, a tu su i web dizajneri, programeri, animatori koji učestvuju u produkciji internet i video prezentacije.\nBrend strategija se izrađuje nakon detaljne analize samog proizvoda, analize potrošača kojima je on namijenjen (njihov stil života, navike, stavovi...), analize konkurencije i stanja na tržištu, analize pozicija na tržištu konkutentskih brendova i njihove komunikacije sa potrošačima i opštom javnošću. Brend strateg u toku ovog procesa nastoji da pronađe specifične pogodnosti koje potrošaču pruža novi brend, kao i niz vrijednosti koje novi brend zastupa. Na osnovu ovoga se gradi brend imidž proizvoda i pronalazi njegova jedinstvena pozicija na tržištu i u svijesti potrošača.\nNovi brend je kao tek rođeno dijete. On ima svoju jedinstvenost i karakter koji tek treba da razvije u godinama koje dolaze. Njegovo brend ime treba da pristaje njegovom karakteru i vjerno ga oslikava, isto kao i vizuelni identitet koji je kao odjeća u koju oblačimo naše dijete. Jedinstveno ime i neobičan i upečatljiv dizajn će skrenuti pažnju publike na naš brend i znatno uticati na odluku potrošača da se opredijele baš za njega.\nBrend se gradi komunikacijom. Da bi ta komunikacija bila uspješna moramo znati kojoj publici se obraćamo, šta im saopštavamo, na koji način i sa kojim ciljem. Od odlučujuće je važnosti da dobro poznajemo i razumijemo našu ciljnu publiku kako bismo znali kako da formulišemo poruku. Poruka koja stiže do potrošača mora biti nedvosmisleno jasna i mora do njega doći u trenutku kada je on najraspoloženiji da je primi. Poruku možemo da pošaljemo kroz štampane i elektronske medije, na ulici, na samom mjestu prodaje, na različitim javnim mjestima i manifestacijama... Današnja tehnologija nam daje bezbroj mogućnosti da stupimo u kontakt sa potrošačem i samo od kreativnosti tima zaduženog za komunikaciju zavisi izbor kanala komunikacije kojima će se ostvariti najkraći put do ciljne publike.\nOsmišljavanje brend strategije\nBrend strategija se izrađuje nakon detaljne analize samog proizvoda, analize potrošača kojima je on namijenjen, analize konkurencije i stanja na tržištu, analize pozicija na tržištu konkutentskih brendova i njihove komunikacije sa potrošačima i opštom javnošću.\nOsmišljavanje vizuelnog identiteta brenda\nOsmišljavanje komunikacione strategije\nBrend se gradi komunikacijom. Da bi ta komunikacija bila uspješna moramo znati kojoj publici se obraćamo, šta im saopštavamo, na koji način i sa kojim ciljem. Od odlučujuće je važnosti da dobro poznajemo i razumijemo našu ciljnu publiku kako bismo znali kako da formulišemo poruku. Poruka koja stiže do potrošača mora biti nedvosmisleno jasna i mora do njega doći u trenutku kada je on najraspoloženiji da je primi. Poruku možemo da pošaljemo kroz štampane i elektronske medije, na ulici, na samom mjestu prodaje, na različitim javnim mjestima i manifestacijama...


Варварска дипломатија | INTERMAGAZIN\nNova spirala diplomatskog nasilja na relaciji Vašington–Moskva pokazuje da smo još veoma daleko od normalizacije odnosa dve supersile. Poslednji udar Bele kuće i Stejt departmenta na Rusiju, oličen u zatvaranju ruskog generalnog konzulata u San Francisku i trgovinske misije u Njujorku, samo je odgovor na potez predsednika Vladimira Putina koji je pre mesec dana proterao čak 755 američkih diplomata iz Rusije. Kao reakcija na američko uvođenje još oštrijih sankcija Moskvi, Putin je naložio da američke diplomate napuste zemlju 1. septembra, a Vašington je onda odlučio da ruski konzulat i trgovinsko predstavništvo budu ispražnjeni već sledećeg dana. Sve je počelo još u decembru 2016, kada je Barak Obama proterao 35 diplomata Ruske Federacije – navodno zbog mešanja u američke izbore, za šta nije predočen nijedan dokaz. Putin tada nije reagovao recipročno već je odmazda usledila tek nakon što je američki Kongres povukao novi neprijateljski potez i letos izglasao paket sankcija koji pogađa i projekte rusko-evropskih gasovoda „Severni tok 2“ i „Turski tok“. Protiv ovakvog gušenja ekonomske konkurencije političkim sredstvima oštro su se pobunili i Rusi, ali i mnogi Evropljani…\nIstovremeno sa odlukom o zatvaranju ruskih predstavništava, FBI je počeo sa pretresanjem stanova diplomata koji su tamo radili, ali i prostorija konzularne i trgovinske misije. Ako su Amerikanci imali skoro dva meseca da se pripreme za odlazak, a niko ih nije pretresao ni ponižavao, Rusi su, zvanično, dobili dva dana. To svedoči o silini i gnevu Vašingtona, koji ovih dana trpi žestoku blamažu u „sudaru“ sa malenom Severnom Korejom. Američki šef države Donald Tramp verovatno želi da skrene pažnju javnosti sa činjenice da Kim Džong Un ne samo da ima raketno i nuklearno oružje za masovno uništenje, da njime ugrožava najbliže američke saveznike, te čini sve ono zbog čega bi neke druge države već odavno bile predmet „humanitarne intervencije“ – već ima dovoljno drskosti da direktno preti uništenjem samoj Americi!\nE, zato se Trampova „vatra i bes“ obrušila na ruski konzulat. Valjda znaju da Rusi u svom objektu u San Francisku ne drže atomske bombe, pa su procenili da im se više isplati da, pokazujući mišiće, dalje ruše odnose sa Moskvom, nego da provociraju nervoznog Kima. Iako su mnogi bili iznenađeni potezom Vašingtona da zatvori ruski konzulat, on je bio potpuno predvidiv – o tome smo pisali pre skoro mesec dana, u tekstu „Kraj dominacije Zapada“ („Pečat“ broj 483): „Moskovski mediji prenose i da će SAD uskoro zatvoriti jedan od četiri generalna konzulata Rusije, što se ocenjuje kao novi neprijateljski korak Vašingtona. Posle uvođenja novog paketa američkih sankcija Rusiji, kojim će biti pogođene i evropske zemlje, ovakvo zaoštravanje ukazuje da rivalitet Moskve i Vašingtona poprima sve drastičnije forme. Ako je Putin, kao recipročnu meru i odgovor na sankcije Vašingtona, proterao nedavno 755 američkih diplomata, čime će broj službenika ambasada dve zemlje od 1. septembra da bude izjednačen na 455, onda SAD svoje planove za ukidanje jednog ruskog konzulata pravda namerom da i njihov broj bude sveden na jednaku meru – po tri u obe države. Sada Amerikanci imaju tri generalna konzulata u Rusiji, u Sankt Peterburgu, Jekaterinburgu i Vladivostoku, dok Rusi poseduju jedan više: u Njujorku, San Francisku, Sijetlu i Hjustonu. Ovakva politika sankcija i obostranih restrikcija, u kombinaciji sa sve otvorenijim vojnim zaoštravanjem, može dovesti i do prekida diplomatskih odnosa, što se nije dogodilo ni u najgorim danima Hladnog rata.“\nMeđutim, dok optužuju Putina da „krši međunarodno pravo“, ne navodeći nijedan konkretan dokaz za to, Amerikanci grubo gaze sve konvencije o diplomatskim predstavništvima. Kao da su nesvesni da ove konvencije treba i njih da zaštite od nemilih događaja, poput onog iz Teherana, u novembru 1979, kada je Iranska revolucionarna garda zauzela američku ambasadu i 444 dana držala kao taoce 52 Amerikanca. Ili 11. septembra 2012. u Libiji, kada je američki ambasador Kristofer Stivens najpre silovan, pa ubijen, usred konzulata SAD u Bengaziju, zajedno sa još troje svojih vojnika – diplomatskih službenika. Masakrirano Stivensovo telo napadači su potom vukli ulicama i mrcvarili ga, baš kao što su sve to isto godinu dana ranije učinili i svrgnutom libijskom lideru Muameru Gadafiju, nakon čega je presrećna državna sekretarka Hilari Klinton uskliknula u intervjuu „Si-Bi-Esu“: „Došli smo, videli smo, umro je.“\nDebakl sa Stivensovom smrću bio je jedan od razloga što je Klintonova morala ubrzo da odstupi sa pozicije šefa diplomatije u drugom predsedničkom mandatu Baraka Obame. Izgleda da ova logika haosa sve više postaje jedini „zakon“ u sistemu globalnih odnosa koje promovišu SAD: kršimo međunarodno pravo kad god nam to odgovara, bez obzira na dokaze o našim počinjenim zločinima, a optužujemo druge za kršenje čak i kad nema nikakvih dokaza – ako je to potrebno za kažnjavanje onih koji nam se suprotstavljaju u ostvarenju naših političkih i ekonomskih interesa. I onda se svi pitaju i iščuđuju otkud Kimu atomska bomba, kao da ne znaju da je batina odavno postala jedini zakon…\nNa ove pojave ukazao je i šef Komiteta za međunarodne odnose Državne dume RF Leonid Slucki, rekavši da ulazak američkih vlasti u prostorije ruske trgovinske misije u Vašingtonu predstavlja ogoljeno kršenje Bečke konvencije o diplomatskim odnosima iz 1961. godine. „Prema članu 45 Konvencije, čak i u slučaju zaoštravanja diplomatskih odnosa ili oružanog konflikta, zemlja domaćin mora da poštuje i štiti inostrane diplomatske misije“, naglasio je Slucki. „Ovo su otvoreno neprijateljski akti, potpuno suprotni međunarodnom pravu“, poručio je ruski funkcioner. Trgovinski predstavnik RF u Vašingtonu Aleksandar Stadnik kratko je ocenio ono što se dogodilo sa institucijom na čijem je čelu: „Svedoci smo jasnog primera vandalizma u međunarodnim odnosima, razbojničkog otimanja imovine Rusije.“ Istim rečima dešavanja u Vašingtonu i San Francisku opisala je i zvanični predstavnik ruskog MIP-a Marija Zaharova, uz dodatak da je reč o „varvarskom upadu“, odnosno „nesumnjivo dno američke politike“.\n„Oni traže Putina, ruske hakere i Trampove papuče“, jedan je od šaljivih komentara u ruskim medijima na više nego ozbiljno pogoršanje rusko-američkih odnosa. Navodno, pretresi stanova ruskih diplomata preduzeti su „iz bezbednosnih razloga“, pa se čak pominjala i mogućnost traganja za podmetnutim eksplozivom. Zato ne čudi što je ove akcije Zaharova nazvala „klovnovskim“, dok je ruski senator Aleksej Puškov – koji je u prošlom mandatu Dume bio na funkciji na kojoj je sada Leonid Slucki – bio oštriji i direktniji. „Sramotno ponašanje vlasti SAD ne zahteva komentarisanje već tvrdu reakciju ruske strane. Besmisleno je negodovati i osuđivati“, podvukao je uticajni Puškov.\nKORAK PO KORAK – DO STABILNE EVROAZIJE\nNaravno, tako će i biti, što potvrđuje i uslovno rečeno „meka“ reakcija Moskve na sve što se događa. Odlazak Putina u nedelju u posetu Kini, na samit država BRIKS-a – gde se po 21. put u poslednje četiri godine zvanično susreo sa kineskim predsednikom Si Đinpingom – više nego ubedljivo pokazuje da Rusija ne može da bude izolovana u savremenom svetu. Ali i mnogo više od toga. Sve je očiglednije da u eri stvaranja multipolarnog sveta BRIKS postaje pandan „Grupi 7“, koja okuplja Ameriku i njene najmoćnije satelite. Uz dve suštinske razlike: BRIKS je udruženje istinski ravnopravnih partnera koji odluke donose punim konsenzusom, a ne nametanjem, i drugo – grupacija koja objedinjuje Brazil, Rusiju, Indiju, Kinu i Južnu Afriku potencijalno je neuporedivo moćnija od poprilično ocvale „američke sedmorke“, koja sve češće deluju kao rogovi u vreći.\nZato je dugoročno najbolja reakcija Moskve na otvoreno neprijateljske poteze Vašingtona, koga u stopu slede „moćne sile“ poput Ukrajine, Poljske, Litvanije, Letonije i Estonije, jeste da razvija prijateljstvo i najširu saradnju sa istinski velikim svetskim igračima koji okupljaju više od pola svetskog stanovništva i četrdesetak procenata BDP-a planete. Trougao Delhi–Moskva–Peking ima dovoljan kapacitet da, korak po korak, stabilizuje Evroaziju, čime bi bio završen veći deo posla u formiranju multipolarnog sveta. Zato ne treba da čudi što se eskalacija napetosti događa na Korejskom poluostrvu, na samoj granici sa Kinom i Rusijom. To se Tramp i njegova administracija malo igraju generala – nemoćni da upravljaju krizama i kontrolišu haos koji sami kreiraju u svetu, na način kako su to decenijama radili. Od sada, gde god pipnu, nailaziće samo na tvrdo.


Tri grupe u EP podržale zahtev opozicije za pomoć u rešavanju krize u Srbiji\nglasrazuma.rs July 17, 2020\nU zajedničkoj izjavi u koju je EWB imao uvid, predstavnici tri grupe u Evropskom parlamentu koje zajedno imaju 311 poslanika podržale su zahtev opozicije u Srbiji upućen evropskim institucijama o uspostavljanju ekspertske grupe EU za kreiranje izveštaja o zarobljavanju države i medija u Srbiji od strane vlasti, kao prvi korak u rešavanju političke krize pod okriljem EU, piše portal European Western Balkans\nKako su juče preneli mediji, predstavnici opozicije u Srbiji koja je bojkotovala izbore 21. juna poslala je pismo Evropskoj komisiji u kojoj poziva EU da formira ekspertske grupe koje bi, po uzoru na rešavanje političke krize u Severnoj Makedoniji pre nekoliko godina, izradili izveštaj o stanju vladavine prava i demokratije u zemlji.\nOvaj izveštaj bi predstavljao polaznu tačku za angažman EU u rešavanju političke krize u Srbiji, navodi EWB. Novina u slučaju Srbije je što opozicija zahteva i ekspertsku grupu o stanju u medijima.\nDeo poslanika u Evropskom parlamentu odlučio je da podrži ovu inicijativu i pozvao Evropsku komisiju da uspostavi ove grupe i izradi izveštaje. Saopštenje je u ime poslaničke grupe Socijalista i demokrata potpisala Tanja Fajon, u ime liberalne grupe Obnovimo Evropu Klemen Grošelj, a u ime grupe Zelenih Viola fon Kramon Taubadel.\nGrošelj i Fon Kramon su izvestioci iz senke za Srbiju u ime svojih grupa, dok je Fajon predsedavajuća Delegacije EP za Srbiju.\nTri grupe koje su podržale predlog opozicije u Srbiji zajedno imaju 311 poslanika, što je znatno više od Evropske narodne partije (EPP), jedine grupe koja i dalje jasno podržava Srpsku naprednu stranku.\nEPP, u čijim se redovima kao pridružena članica nalazi SNS, ima 178 poslanika u Evropskom parlamentu, koji ukupno ima 705 poslanika.\nPortal EWB je nedavno analizirao koje grupe u Evropskom parlamentu su kritične prema vladajućoj partiji u Srbiji, koje je podržavaju, a koje se do sada nisu značajnije angažovale oko situacije u Srbiji. U poslednjoj navedenoj grupi ima nešto više od 200 poslanika, među kojima Evropska levica svakako nije naklonjena vlastima u Srbiji, dok je teško očekivati da bi se desničari iz grupa ID, a posebno ECR, u kojoj se nalazi vladajuća partija Poljske Paravo i pravda, pridružili ovoj inicijativi. Grupe koje su kritične prema stanju u Srbiji svakako čine jasnu većinu.\nU svojoj izjavi, Fajon, Grošelj i Fon Kramon istakli su da su se zajednički napori Evropskog parlamenta i Evropske komisije u prošlosti pokazali kao efikasni za rešavanje političkih kriza u drugim zemljama u regionu, jasno aludirajući na Severnu Makedoniju, i dodali da mogu dati rezultati i u Srbiji. Oni su dodali da Evropski parlament treba da podrži jačanje demokratskog stuba nove metodologije proširenja i da obezbedi učešće svih glavnih političkih partija u Srbiji u nastavku dijaloga pod posredstvom Evropskom parlamenta.\nDijalog su u prvoj fazi vodili Tanja Fajon i izvestilac za Srbiju Vladimir Bilčik (EPP), a najavljeno je da će se on nastaviti nakon održavanja izbora.\nFajon, Grošelj i Fon Kramon istakli su u saopštenju da je demokratija u Srbiji trenutno ugrožena autoritarnim tendencijama vlasti, nefer izbornim uslovima i odsustvom osnovnih sloboda i vladavine prava.\nUprkos nedavno održanim izborima, protesti na ulicama Srbije i njihovo nasilno suzbijanje pokazuju da zemlju očekuju teški izazovi, napisali su evropski poslanici. “Bez solidnog odgovora i rešenja za navedene probleme, Srbija nema stabilnu budućnost i, nažalost, stvarnu perspektivu članstva u EU”, napisali su oni.\nKako je rešena politička kriza u Severnoj Makedoniji?\nTadašnja opozicija u Makedoniji optuživala je režim Nikole Gruevskog, koji je na vlasti bio od 2006. do 2017, za autoritarizam i zarobljavanje države, koji su onemogućivali održavanje slobodnih i poštenih izbora.\nPolitička kriza u državi izbila je aferom “prisluškivanje”, kada je opozicija predvođena Zoranom Zaevim otkrila da je vlast tajno i nedozvoljeno snimala razgovore velikog broja građana.\nEvropska komisija je u trenutku političke krize u Makedoniji, uporedo sa posredovanjem između političkih aktera, okupila i grupu nezavisnih stručnjaka, na čelu sa Rajnhardom Pribeom, penzionisanim direktorom Evropske komisije, sa zadatkom da istraži sistemske probleme vladavine prava u ovoj zemlji. Ishod ovog poduhvata bio je tzv. Pribe izveštaj, nastao nakon višestrukih poseta stručnjaka Makedoniji, sastancima sa vladinim i nevladinim akterima, i pristupu relevantnoj dokumentaciji koji je omogućila EK.\nPrema ocenama stručnjaka, nezavisni eksperti, koje sada traži i opozicija u Srbiji, bili su direktniji u dijagnostifikovanju problema od redovnih izveštaja Evropske komisije, koji su često pisani previše tehničkim jezikom.\nPribe i saradnici mogli su da izađu iz formaliziranog kalupa EU izveštavanja, ali je izveštaj ipak nosio autoritet Evropske komisije koja ga je naručila i objavila.\nNedugo nakon objavljivanja Pribeovog izveštaja, uz posredovanje predstavnika Evropskog parlamenta Eduarda Kukana, Ričarda Hovita i Iva Vajgla, koji su dolazili iz tri najveće grupe u EP, došlo je do sklapanja Pržinskog sporazuma 2015. između lidera četiri najveće partije u Makedoniji, koji je doveo do prelazne vlade i dogovora o izbornim uslovima, navodi EWB.\n5 thoughts on “Tri grupe u EP podržale zahtev opozicije za pomoć u rešavanju krize u Srbiji”


Nastavak arheoloških istraživanja na Borđošu\nArheološko istraživanje Borđoša, koje traje već skoro tri godine, nastavljeno je i tokom druge polovine marta, 2016. godine.\nTim istraživača je bio sačinjen iz dve grupe: nemački tim sa dvojicomn profesora sa Instituta iz Kila, Robertom Hofmanom, doktorom nauka, koji je inače saradnik već od početka istraživanja, a kome se pridružio i Martin Furholt, takođe doktor nauka. Drugu grupu su činili arheolozi novosadskog Muzeja Vojvodine.\nCilj ovogodišnje kampanje bilo je istraživanje naselja oko centralnog Borđoša, određivanje njihovih oblika i veličina, kao i utvrđivanje međusobnih veza.\n„Prvenstveno su nam bila interesantna neolitska naselja. Od nekoliko, koliko smo rekognoscirali u prethodnim istraživanjima, ovog puta smo izvršili geomagnetno snimanje ukupno tri naselja, uređajem koji su nam ustupile naše kolege iz Nemačke. Ono što je iznenađujuće i za nas, ali i za naše nemačke partnere, jeste naselje na Prečki.Bili smo iznenađeni, jer smo za dve nedelje istraživanja otrkrili samo deo naselja. Za sada je ono površine od 20 hektara, ali granice još uvek nisu utvrđene. Nadam se da ćemo to uspeti da učinimo sledeće godine, kada budemo nastavili sa geomagnetnim istraživanjima.“-rekao je Aleksandar Medović, arheobotaničar i kustos Muzeja Vojvodine, vođa srpskog tima.\nRezultate trogodišnjih istraživanja arheolozi planiraju da do kraja godine pretoče u knjigu.\nGeomagnetnu prospekciju najsavremenijim uređajem su i ove godine finansirali Nemci, dok je ostatak istraživanja finansiran iz republičkih sredstava.


Sve publikacije, Vojno neutralna evropska Srbija između Republike Srpske i Velike Albanije\nVaša lokacija / Beogradski centar za bezbednosnu politiku / Publikacije / Sve publikacije / Vojno neutralna evropska Srbija između Republike ... /\nAnaliza Procene uticaja obrade na zaštitu podataka o ličnosti korišćenjem sistema video nadzora Ministarstva unutrašnjih poslovaNadležnosti i ovlašćenja vojne policije - pravna (ne)uređenostKa bezbednim javnim skupovimaVojno neutralna evropska Srbija između Republike Srpske i Velike AlbanijeVojna neutralnost: nećemo u NATO, možemo sami?\nVlada Srbije poslala je 21. avgusta 2019. u skupštinsku proceduru dotad neobjavljene predloge strategija nacionalne bezbednosti i odbrane Srbije. Više od godinu dana prošlo je otkako je okončana brzinska javna rasprava o nacrtima ovih strategija, a u međuvremenu nismo uspeli da saznamo kako su i zašto oni menjani. Iza zatvorenih vrata nacrti su pisani još od kraja 2016, a Vlada se dva puta oglušila na upit BCBP-a o toku čitavog procesa. Prema Planu rada Vlade Srbije za 2019, strategije je trebalo usvojiti još u aprilu, a akcioni planovi kojima se one sprovode planirani su za decembar. Još uvek aktuelne Strategija nacionalne bezbednosti i Strategija odbrane usvojene su 2009. godine.\nVojna neutralnost i totalna odbrana - dve strane iste medalje?\nPredlog nove strategije nacionalne bezbednosti jasno i izričito proklamuje vojnu neutralnost Srbije i članstvo u Evropskoj uniji kao jedan od vitalnih nacionalnih interesa. Nijedno od toga nije bilo spomenuto u prethodnoj strategiji, iako je vojnu neutralnost Narodna skupština proglasila još krajem 2007. i zvaničnici su se na nju povremeno pozivali. Ovaj koncept je, međutim, i u skupštinskoj rezoluciji i u tekstu Predloga Strategije shvaćen minimalno - odnosi se na vojno nesvrstavanje, odnosno na odbijanje članstva u bilo kom vojnom savezu, ali ne i odbijanje aktivne saradnje s njima, bilo iz interesa (NATO) ili opredeljenja (ODKB). Tako se postojeći odnos Srbije sa NATO u okviru Partnerstva za mir vidi kao optimalan, dok se najavljuje dalje proširenje i produbljivanje saradnje sa Organizacijom ugovora o kolektivnoj bezbednosti (ODKB) okupljenoj oko Rusije.\nNovina je i primena i razrada koncepta tzv. totalne odbrane, koja je prethodno bila ovlaš spomenuta samo u Strategiji odbrane. Ovaj koncept podrazumeva angažovanje svih raspoloživih resursa za borbu protiv najrazličitijih pretnji. Pisci novih strategija ga vide kao naličje vojne neutralnosti - ako nemate saveznike na koje se možete osloniti kad zatreba, onda morate da podižete sopstvene kapacitete. Ona je i civilna i vojna, sprovodi se neprestano - i u miru, i u ratu, i u vanrednom stanju, i sprovode je svi građani na raznovrsnim frontovima. Prvi front totalne odbrane je obrazovanje, kroz koje će se promovisati „rodoljublje“ i spremnost građana za odbranu svoje zemlje. Ovo je promena koju će građani najviše osetiti na svojoj koži, a već je počela, iako strategije još nisu ni usvojene. Prošlogodišnjim zakonskim izmenama pokrenuto je uvođenje nastave o odbrani u osnovne i srednje škole, ponovno se razmatra uvođenje obaveznog vojnog roka, a jedan krug obaveznih polumesečnih obuka za rezerviste već je održan.\nNa Zapadnom Balkanu ništa novo?\nProcena bezbednosnog okruženja u velikoj meri je kopirana iz važećih strateških dokumenata. Vlada je kao razlog za donošenje novih strategija navela da se bezbednosno okruženje promenilo, ali ako se čitaju predlozi, deluje da je ono uglavnom nepromenjeno. Dok se strategije iz 2009. godine mogu okarakterisati kao umereno optimistične u pogledu regionalne bezbednosti, predlozi novih strategija odražavaju trend zaoštravanja odnosa u regionu. Analiza razlika između tekstova nacrta (april 2018.) i zvaničnih predloga strategija (avgust 2019.) sugeriše da stanje u regionu nastavlja da se pogoršava.\nKosovo je zadržalo centralno mesto kao izvorište najvećih bezbednosnih pretnji - od narušavanja teritorijalnog integriteta, separatizma, oružane pobune, do ekstremizma, terorizma i organizovanog kriminala. Odgovor u strategijama je jasan - Srbija neće priznati jednostrano otcepljenje, insistira na ostanku međunarodnog prisustva na teritoriji južne pokrajine i nastavlja borbu protiv priznanja nezavisnosti, odnosno za povlačenje dosadašnjih priznanja.\nU odnosu na prošlogodišnje nacrte, objavljeni predlozi dodatno ističu očuvanje Republike Srpske kao entiteta u sastavu Bosne i Hercegovine u skladu sa odredbama Dejtonskog sporazuma kao ne samo spoljnopolitički, već i odbrambeni prioritet Srbije. Štaviše, Predlog strategije odbrane naglašava da je očuvanje Republike Srpske od „posebnog značaja za bezbednost i odbranu Republike Srbijeˮ, ne precizirajući na koji način bi eventualne ustavne promene u BiH mogle da utiču na odbranu Srbije.\nTakođe, u Predlog strategije nacionalne bezbednosti dodato je i izričito imenovanje „Velike Albanije“ kao velikodržavnog projekta koji nije više potencijalna, već aktuelna pretnja stabilnosti regiona, dok se u Strategiji odbrane (i nacrtu i predlogu) upozorava na „nastojanja ekstremista u regionu da objedine teritorije na kojima demografski dominiraju“.\nEkološka svest na „popravnom“\nU odnosu na prošlogodišnji nacrt, Predlog strategije nacionalne bezbednosti dopunjen je u segmentima koji su bili vidno zapostavljeni i donekle unapređen uvažavanjem pojedinih sugestija civilnog društva, što se nije očekivalo nakon skaradnog izveštaja o sprovedenoj javnoj raspravi koje je pre godinu dana objavilo Ministarstvo odbrane.\nNajveća promena u tekstu Strategije nacionalne bezbednosti odnosi se na oblast zaštite životne sredine, koja je u nacrtu bila sasvim zapostavljena. Sada je našla mesto među nacionalnim interesima, u okviru nacionalnih politika, a prepoznata je i njena ugroženost na spisku izazova, rizika i pretnji. Deluje kao da je Ministarstvo zaštite životne sredine uključeno u doradu nacrta tek nakon što su na ovaj propust ukazale organizacije civilnog društva. Jedno od alarmantnih rešenja, koje je sad izbrisano, ticalo se mogućnosti preispitivanja nuklearne politike Srbije, što bi bilo ekološki pogubno i u opreci sa našim evropskim putem.\nNačelno bez korupcije sa pristrasnošću\nBCBP je kritikovao nacrtom predviđene izmene u strukturi sistema nacionalne bezbednosti, sa predimenzioniranom ulogom predsednika Republike na uštrb Vlade i neznatnom ulogom kontrole i nadzora nad sistemom i u sistemu. Preimenovanje komunalne policije u miliciju je sve što je u međuvremenu promenjeno u ovom delu nove strategije nacionalne bezbednosti.\nS druge strane, načela funkcionisanja sistema dopunjena su profesionalnošću i kontrolom i nadzorom, ali ne i nepristrasnošću i političkom, ideološkom i interesnom neutralnošću. Sva tri navedena načela sadržana su u strategijama iz 2009, i civilno društvo je insistiralo na njihovom zadržavanju i u novim, iz bojazni da se interes Srbije i njenih građana ne pomeša sa partikularnim interesima pojedinaca i grupa na položajima moći.\nNa spisak izazova, rizika i pretnji vraćena je narkomanija, koja se navodi i u Strategiji iz 2009, ali ne i korupcija, koja se sad tek ovlaš spominje. Rasprostranjena, sistemska korupcija ostaje, međutim, jedna od najvećih smetnji ostvarenju nacionalnih interesa, i kao takvu prepoznaju je i građani Srbije, dok je srpska vlada često kritikovana zbog nedovoljnog truda na njenom iskorenjivanju. Ova primedba civilnog društva odbijena je, kako zaključujemo iz zvaničnog izveštaja, jer se (sasvim nerealno) očekuje da će se ovaj problem ubrzo rešiti.\nStrategija kao pokriće za već realizovane promene\nStrategija nacionalne bezbednosti je najviši strategijski akt koji se razrađuje zakonima, drugim strategijama (poput Strategije odbrane) i javnim politikama u svim oblastima društvenog života. Za građane Srbije, ali i za čitavu međunarodnu javnost, bitno je da imamo takav zvanični dokument u kome su popisani nacionalni interesi i politike kojim se oni ostvaruju.\nSrbiji nova strategija treba bar već pet godina. Tokom decenije od usvajanja još uvek aktuelnih strategija, Srbija je napredovala na putu ka članstvu u Evropskoj uniji i započela proces normalizacije odnosa sa Kosovom, a ukrajinska kriza sa zahlađenjem odnosa Istok-Zapad, tzv. arapsko proleće, uspon tzv. Islamske države, ogroman migrantski talas iz Afrike i sa Bliskog istoka, razvoj visokih tehnologija i klimatske promene bitno su izmenili svet u kojem živimo. Prilagođavanjem državne politike izmenjenim okolnostima Srbija treba da se uskladi i sa Globalnom strategijom EU iz 2016. godine.\nI dok se iza zatvorenih vrata odugovlačilo sa izradom strategija, koje Narodna skupština tek treba da razmotri i usvoji, u njima sadržana rešenja već se primenjuju. Zakoni u oblasti odbrane i bezbednosti menjani su od jeseni 2017. do proleća 2018, a sumnje BCBP-a u vezi sa smerom tih izmena samo su retroaktivno potvrđene novom strategijom, kako njenim tekstom tako i procesom njene izrade. Uočeni su trendovi smanjenja transparentnosti i demokratske civilne kontrole, jačanje diskrecije nosilaca najviših položaja u sektoru bezbednosti, kao i širenje ovlašćenja sektora prema građanima.\nPrimena strategija treba da bude pod budnim okom javnosti\nKako bi se proces unapredio, Narodna skupština treba da usvoji strategije nakon konstruktivne i kritičke rasprave, a Vlada da preduzme mere da se građani bolje informišu o značaju i sadržaju Strategije. Ministarstvo odbrane treba da uključi i spoljne stručnjake i zainteresovanu javnost u izradu akcionog plana, njegovo sprovođenje i praćenje rezultata.\nU još uvek aktuelnim strategijamanedostatak pažnje za njihovo sprovođenje bio je ozbiljan propust. Sada se predviđa usvajanje akcionih planova za obe strategije, o čemu će Ministarstvo odbrane godišnje izveštavati Vladu, Savet za nacionalnu bezbednost, i nadležne odbore Narodne skupštine. Ostaje da se vidi da li će ta praksa zaživeti u skupštinskim klupama i koliko će biti smislena. Bilo bi dobro da se ovi godišnji izveštaji objavljuju, bar u delovima koji ne sadrže opravdano tajne podatke, kako bi celokupna zainteresovana javnost mogla da prati razvoj bezbednosnih prilika i tok sprovođenja strategije.


Privredna komora Srbije želi da poveže srpska i kineska preduzeća\nPotpredsednik PKS Mihailo Vesović i potpredsednik Asocijacije za tehničku i ekonomsku saradnju Kine i Evrope, Vu Hanju, potpisali su prošle nedelje memorandum o saradnji dve asocijacije privrednika. Kina je strateški partner Srbije, a na ekonomskom planu imamo velika očekivanja u investicionom pogledu, rekao je\nPotpredsednik PKS Mihailo Vesović i potpredsednik Asocijacije za tehničku i ekonomsku saradnju Kine i Evrope, Vu Hanju, potpisali su prošle nedelje memorandum o saradnji dve asocijacije privrednika.\nKina je strateški partner Srbije, a na ekonomskom planu imamo velika očekivanja u investicionom pogledu, rekao je Vesović tom prilikom.\nAsocijacija za tehničku i ekonomsku saradnju Kine i Evrope ima podršku kineskog Ministarstva trgovine, ali je nevladina organizacija koja se od 2000. godine bavi organizovanjem delegacija i sajmova i povezivanjem kompanija. Pored veoma velikih kompanija, u Kini postoji i 17 miliona srednjih i manjih kompanija, a neke od njih žele da se povežu sa kompanijama u Evropi, rekao je šef kineske delegacije Vu Hanju na sastanku u PKS.\nMihailo Vesović je podsetio da su u Srbiji već prsutne kompanije iz Kine koje rade u oblasti visokih tehnologija i putne infrastrukture i naveo da su najaktuelnije oblasti za investiranje u Srbiju obnovljivi izvori energije i poljoprivreda i proizvodnja hrane.\nU sastavu kineske delegacije bili su predstavnici kompanije koja se bavi upravo proizvodnjom čiste energije, a šef delegacije Vu Hanju ukazao je da je ekologija najveći izazov na kineskom putu brzog ekonomskog razvoja u proteklih 30 godina.\nSledeća ⇨ Kineska poduzeća izvoznici u Hrvatsku mogu podnijeti zahtjev za GSP potvrde\nPrethodna ⇦ Kinesko veleposlanstvo u Hrvatskoj održalo prijem povodom Dana vojske


Sara Trajanović drugi put nasamarena od bivšeg dečka! - ShowBiz - Region - Vesti - Svet Plus\nSara Trajanović drugi put nasamarena od bivšeg dečka!\nManekenka Sara Trajanović koju je bivši dečko prevario sa najboljom drugaricom, još je jednom izigrana i to od iste osobe - Milana Marinkovića.\n10:53 12. SEP 2014.\nPreboleo Saru Trajanović: Brat Cece Ražnatović uživa sa novom devojkom! (Foto)\nNakon raskida, Milan je molio Saru da mu oprosti, obećavajući da se slična stvar više neće dogoditi, što je Sara oduševljeno prihvatila i prešla preko svega. Međutim, ispostavilo se da je Milan, inače rođak Cece Ražnatović, već tada kupio dve avionske karte za Kipar kako bi sa novom devojkom Sandrom uživao u pevačicinoj vili. Pravu istinu je rekao Sari tek uoči njihovog polaska, što je bivšu učesnicu Farme potpuno slomilo.\n"Očajna Sara, nakon druge ispale, otputovala je sa drugaricom u Palma de Majorku da tamo pokuša da se opusti i zaboravi na sve! Ona je još u šoku šta joj se dogodilo i ne može da veruje da je Milan bio u stanju da se još jednom tako poigra sa njom i njenim osećanjima. Sve vreme u Beogradu je obletao oko nje. Sandra nije imala pojma da se njen dečko viđao ponovo sa Sarom", otkriva izvor blizak Trajanovićevoj.\nPodsetimo da je Sara još tokom učešća na Farmi imala poteškoća u ljubavi, obzirom da ju je napolju čekao dečko dok je ona flertovala sa ukućanima... Između ostalih, tu se našao i bivši muž Goce Tržan Ivan Marinković, a potom i mladi "grandovac" Aki Marković.


Kamena temeljac za izgradnju fabrike\nU Bariču niče fabrika Mei Ta, Vlada dala 22,7 miliona evra\nBiznis Autor:FoNet02. apr. 201611:56 > 14:03\nOvo je veliki dan za Barič, Obrenovac, Beograd i celu Srbiju, jer 2005. godine je došla poslednja ovakva fabrika, Ball Packing u Zemunu. Skoro 11 godina nije bilo novih fabrika, a ovo je moćna, velika fabrika, rekao je Vučić.\nKada je Obrenovac bio pogođen poplavama obećali smo, da bi ljudi lakše prevazišli teškoće, da ćemo da dovedemo neke fabrike i govorili smo punu istinu, podsetio je Vučić.\nVlada Srbije izdvojila 22,7 miliona evra za ovu investiciju. To je ogroman novac, ali mi znamo da je to za budućnost 1.400 porodica, za buduće kooperante, rekao je Vučić i napomenuo da se radi o kompaniji koja pravi kućišta za turbo kompresore automobilske industrije.\nImao sam prilike da sretnem mlade ljude iz Obrenovca koji idu u tehničku i Poljoprivrednu-hemijsku školu koji će ići na praksu o ovu firmi i uče posle škole. Kompanija će uzeti najbolje u svoju fabriku, to je ono dualno obrazovanje, rekao je Vučić.\nBavili smo se protekla dva dana temama iz prošlosti, a danas se bavimo budućnošću naše zemlje i naše dece, poručio je Vučić.\nGradonačelnik Beograda Siniša Mali rekao je da je ovo prva fabrika u poslednjih 11 godina, vredi 60 milion evra i zaposliće 1.400 radnika u narednih nekoliko godina.\nNećemo odustati od politike otvaranja novih fabrika i novih radnih mesta, rekao je Mali i naveo da je iz Bariča sklonjeno više od 1.000 tona opasnog otpada.\nPredsednik opštine Obrenovac Miroslav Čučković rekao je da kada premijer pozove narod i kaže „ajmo u reforme“ to ovde znači da počistimo ovaj plac, sklonimo stare objekte i napravimo nove fabrike.\nKada premijer kaže da Srbija pobeđuje, to znači da u ovaj grad dolaze nove investicije koje će pomeriti srpsku ekonomiju unapred, rekao je Čučković.\nPredstavnik kompanije „Mei Ta“ Gijom Alara rekao je da su pregovori o novoj investiciji bili teški, ali da zahvaljuje Gradu na razumevanju u proteklih 1,5 godinu i sada se postavlja kamen temeljac.\nInvesticija iznosi 60 miliona evra i planiramo zapošljavanje 1.400 radnika, ali već razmišljamo o novoj investiciji, o nastavku plana, rekao je Alara.\nBiće veliki momenat za ovaj grad, za naš posao, jer kada dobro radimo, više zarađujemo, zaključio je Alara.


Vesti online / Slobodno Vreme / Auto-moto / Novi električni auto iz Nemačke\nMinhenska startap kompanija Sono Motors ovog leta koristi prednosti jakog bavarskog sunca kako bi sprovela poslednja ispitivanja sistema napajanja za svoj model Sion, električnog vozila koje pogonske baterije puni tokom vožnje putem solarnih ćelija.\nIako Nemačka verovatno neće ostvariti cilj od ukupno milion električnih automobila na svojim ulicama do 2020. godine, vlada u Berlinu je u aprilu objavila da je spremna da podrži kompanije koje proizvode baterije za električna vozila, prenosi Rojters.\nKompanija Sono Motors, osnovana 2016. godine, razvija model Sion, koji je u potpunosti električno vozilo sa solarnim ćelijama ugrađenim u karoseriju.\nSion može da se napaja putem solarne energije, kao i preko konvencionalnih strujnih utičnica ili drugih električnih automobila.\nPočetak njegove proizvodnje planira se u drugoj polovini 2019. godine u Nemačkoj, a kompanija već ima oko 5.000 narudžbi, čiju će prodaju, po ceni od 16.000 evra, početi sledeće godine.\nSion će imati 330 solarnih ćelija pričvršćenih na krov, poklopac motora i bočne strane vozila, a njegov će sistem napajanja obezbeđivati oko 250 km vožnje pre ponovnog punjenja.\nAUTO-MOTO Električna vozila će povećati zagađenje vazduha u Kini?


Mediji: Njemačka daje 17 milijardi eura za izbjeglice\nNaslovnica NAJNOVIJE Svijet Mediji: Njemačka daje 17 milijardi eura za izbjeglice\nNjemačka – Njemačke savezne pokrajine planiraju potrošiti gotovo 17 milijardi eura za rješavanje problema izbjegličke krize u 2016. godini, piše njemački list Die Welt, pozivajući se na rezultate ankete provedene među ministarstvima finansija njemačkih saveznih pokrajina.\nPomenuta suma, koja premašuje 15,3 milijarde eura koliko je centralna Vlada Njemačke planirala da prebaci Ministarstvu za obrazovanje i istraživanje u 2015. godini, ilustrira teškoće koje priliv izbjeglica i migranata uzrokuje širom Njemačke, navodi Reuters.\nKada se izuzme mali grad-država Bremen, koji nije dostavio nikakve detalje, aktuelni planovi govore da će zajednička potrošnja njemačkih saveznih država iznositi 16,5 milijardi eura, navodi Die Welt.\nAktuelni troškovi će, kako piše ovaj list, vjerovatno biti i veći, jer su regionalna ministarstva finansija bazirala svoje budžete na procjeni federalne vlade da će 800.000 izbjeglica u 2015. godini doći u Njemačku, iako je u zemlju već krajem novembra stiglo 965.000 tražilaca azila, prenosi Tanjug.\nNjemačka je, kako navodi britanska agencija, jedna od omiljenih destinacija za stotine hiljada izbjeglica koje bježe od sukoba i siromaštva iz zemalja Bliskog istoka i Afrike, prije svega zbog velikodušnih povlastica koje nudi.\nNjemačke savezne države su se u više navrata žalile da imaju probleme sa rješavanjem izbjegličke krize, ukazujući da je politika “otvorenih vrata” njemačke kancelarke Angele Merkel stvorila tenzije unutar njenog konzervativnog bloka, navodi Reuters.


Srbija nije trošila zajedničku imovinu SFRJ, Hrvatska skreće pažnju sa stvarnog problema - Sputnjik Srbija\n08:53 15.11.2019 (osveženo 09:09 15.11.2019) Preuzmite kraći link\nDržavna sekretarka u Ministarstvu spoljnih i evropskih poslova Hrvatske Andreja Metelko Zgombić izjavila je prekjuče, nakon petog sastanka Stalnog mešovitog komiteta u Zagrebu, tela za nadzor sprovođenja sukcesije bivše SFRJ, da je Srbija bila ta „koja je odobravala skidanje sredstava sa tih računa Narodne banke Jugoslavije u mešovitim bankama u inostranstvu“.\nGeneralni sekretar Ministarstva spoljnih poslova Srbije Veljko Odalović kaže za „Politiku“ da nisu istinite tvrdnje zvaničnog Zagreba u vezi s navodnim potraživanjima.\nU NBS podsećaju da su „devedesetih godina prošlog veka, recimo u SAD, sva sredstva bila zamrznuta“.\nNBS takođe podseća da je najveći broj mešovitih banaka u vreme i nakon zaključenja Sporazuma o sukcesiji otišao u stečaj ili likvidaciju i da će se namirenje vršiti iz raspoložive stečajne, odnosno likvidacione mase, o čemu je proces još u toku.\nU centralnoj banci ističu da je reč o pokušaju da se skrene pažnja sa pitanja nacionalizovane imovine srpskih kompanija u Hrvatskoj, koja daleko prevazilazi vrednost sredstava u mešovitim bankama.\nNa tome će, kako prenosi „Politika“ stav NBS, Srbija posebno insistirati u budućem periodu.


Nenad Čanak u Skupštini Srbije, ilustrativna fotografija\nBeograđanin Pavle Lešanović, koji je prebijen u incidentu u Novom Sadu u kome su, kako tvrdi, učestvovali lider Lige socijaldemokrata Vojvodine Nenad Čanak i njegovi telohranitelji, najavio je da će podneti krivične prijave za pokušaj ubistva i pljačku.\nPrema tvrdnji Pavla Lešanovića do incidenta je došlo nakon što je napustio jednu novosadsku kafanu u kojoj je bio i predsednik LSV-a, Nenad Čanak.\nPrebijen Beograđanin kaže da ga je ispred ugostiteljskog objekta napali telohranitelji ali i sam Čanak. On tvrdi da su ga oborili na zemlju, prebili ga, a zatim se odvezli sa lica mesta. Lešanović je naveo da ga je novosadski političar sve vreme vređao.\nOn je najavio da će njegov advokat tražiti da se Čanku ukine poslanički imunitet, kao i da će podneti krivičnu prijavu zbog pokušaja ubistva i za pljačku, jer su mu nestali sat i telefon.\nLider LSV Nenad Čanak je demantovao da je tukao Lešanovića, i dodao da je ovaj sam pao.\nČanak je u saopštenju naveo da je s jednim gospodinom imao raspravu za kafanskim stolom, ali da nije bilo nikakvog fizičkog obračuna. Čanak je poručio da ako postoji sumnja u njegove reči da taj čovek slobodno može da ga tuži, pa će se objasniti na sudu.\nU međuvremenu oglasio se i predsednik Skupštine Srbije Nebojša Stefanović. On je rekao da je od policije saznao da je istraga u toku i da je Čanak učestvovao u nemilom događaju.\nGradonačelnik Novog Sada Miloš Vučević osudio je prebijanje Beograđanina Pavla Lešanovića.\nOn je pozvao istražne organe da što pre utvrde razlog, kako se navodi u saopštenju skandaloznog prebijanja i učesnike što pre izvede pred lice pravde.


Nikodijevic: Duznost da se secamo stradalih za nasu slobodu\nTanjug 3. oktobra 2021. 13:28\nBEOGRAD – Srbija je ponosna na svoju ulogu u Drugom svetskom ratu i na sve stradale koji su dali život za slobodu, izjavio je danas predsednik Skupštine grada Nikola Nikodijević u Jajincima, povodom Dana sećanja na stradanje Srba, Jevreja i Roma.\n„Kultura sećanja je važna za svaki narod i zato i Grad Beograd i Republika Srbija posvećuju veliku pažnju važnim događajima i mestima iz naše iistorije“, rekao je Nikodijević novinarima u Spomen-kompleksu Jajinci, gde je u ime Grada Beograda položio venac i prisustvovao državnoj komemoraciji koju je predvodila premijerka Ana Brnabić.\nNikodojević je kazao da su Jajinci najveće stratište u Drugom svetskom ratu na teritoriji Srbije gde je, kako je naveo, stradalo više od 80.000 Srba, Roma i Jevreja.\nDodao je da su na tom mestu ljudi ubijani zbog svoje nacionalne i verske pripadnosti, kao i oni koji nisu želeli da prihvate okupaciju i ideje fašizma.\n„Naša je dužnost da se sećamo svih koji su ovde stradali zarad naše budućnosti“, poručio je Nikodijević.\nNaglasio je da Srbija ne treba stidi svoje uloge u Drugom svetskom ratu jer je, kako kaže, bila na strani pobednika, na strani antifašizma i slobodarskog sveta, kao i da je u\ndala ogromnu žrtvu da bismo danas živeli u modernom svetu.\nNikodijević je naveo da se fašizam i danas javlja u različitim oblicima i da je važno prepoznati ga i saseći zbog čega je, kaže, naš zadatak da budućim generacijama ukažemo na sve užase Drugog svetskog rat i da ne dozvolimo da se zločinci i žrtve poistovećuju, i da ne pristajemo na reviziju istorije.\n„Moramo da buduće generacije još od osnovne škole učimo o tome šta je fašizam, o Drugom svetskom ratu, stratištima u Jajincima, na Sajmištu, u Jasenovcu…Ako ne budemo gajiliulturu sećanja, ako ne budemo dobro znali svoju istoriju i na pravi način je prenosili budućim generacijama, preti nam opasnost da je ponovo proživimo“, naveo je Nikodijević.\nKod Autokomande se sinoć zapalio autobus, nema povređenih


Bura u CG /Četnički vojvoda ga nazvao izdajnikom, Krivokapić mu odgovorio / Radio Sarajevo\nFoto:PrtSc/Blic.rs./Krivokapić i Mandić\n21. 06. 2021. u 19:22:00 Radiosarajevo.ba\nNastavlja se politička bura u Crnoj Gori nakon usvajanja Rezolucije u Srebrenici.\nPredsjednik Vlade Crne Gore Zdravko Krivokapić reagirao je danas na navode jednog od lidera Demokratskog fronta, četničkog vojvode Andrije Mandića da je izdajnik.\n"Vlada Crne Gore i ja kao njen predsjednik smo potpuno opredijeljeni očuvanju i razvoju Crne Gore, njenom ekonomskom jačanju, za dobrobit svih naših građana. Oni koji uporno pokušavaju da uruše moj ugled i ugled Vlade Crne Gore, urušavaju Crnu Goru i vraćaju nas na lošu politiku vođenu proteklih 30 godina", navodi se u reagiranju Krivopića.\nKako je kazao, on ima obavezu i odgovornost samo prema narodu Crne Gore.\n"Nemam dugove ni prema kome sa ove ili sa one strane i neću dozvoliti da neki svoje dugove naplaćuju preko države, njenih građana, pa čak i Crkve. Ja sam u životu izdavao samo naučne radove i knjige, a šta su sve izdali "profesionalni Srbi" i "profesionalni Crnogorci", znaće se vrlo brzo", istakao je premijer Krivokapić, prenose Vijesti.\nAndrija Mandić je gostujući na TV Pinku, između ostalog, rekao da "nema dana da ne postavi sebi pitanje da li su oni koji su preporučili Zdravka Krivokapića i insistirali na njegovoj poziciji dio čitavog projekta usmjerenog protiv srpskog naroda", prenijeli su srbijanski mediji.\nTagovi: Crna Gora Zdravko Krivokapić rezolucija o genocidu Srebrenica Vlada Crne Gore reakcija\n! / Komšić i Džaferović kod Krivokapića: Odnosi BiH i Crne Gore primjer u regiji\n! / Novalić održao sastanak sa Krivokapićem, evo o čemu su razgovarali\nSarajevo / Članovi Predsjedništva BiH sastali se sa Zdravkom Krivokapićem


Ogromno zagađenje u Beogradu: Vazduh koji dišemo je opasan, neophodna su konkretna rešenja - Dan u Beogradu\nNaslovna » BG svaštara » Drugi pišu » Ogromno zagađenje u Beogradu: Vazduh koji dišemo je opasan, neophodna su konkretna rešenja\nZagađenje u Beogradu: Uskoro će ovo biti najviša zgrada u Beogradu (foto: Nemanja Nikolić)\nNeko drugi 1. mart 2021. Drugi pišu Postavite komentar\nZagađenje je veliko i u drugim gradovima Srbije.\n– Veliki broj građana nam se javio i žalio da otežano diše. Voleli bismo da je ovo incident ili izolovani slučaj, ali nije, ovo je deo perioda koji za veliki broj naših gradova traje više od 100 ili čak i 150 dana godišnje kada je vazduh opasan. Ovo dugotrajno izlaganje zagađenju ostavlja ozbiljne posledice po naše zdravlje – saopštili su iz pokreta Ne davimo Beograd.\nRazličita istraživanja pokazuju da od posledica zagađenja godišnje umre od sedam do 12 hiljada građana. Izloženost zagađenju dovodi se u vezu sa nizom bolesti, od kardiovaskularnih i respiratornih, preko dijabetesa i demencije, do fertiliteta, leukemije kod dece i raka pluća. Troškovi lečenja onih koji imaju respiratorne probleme, a takvih je oko milion u Srbiji, mere se milijardama evra.\nOvim povodom, članovi Ne davimo Beograd održali su konferenciju za medije na kojoj su govorili stručnjaci Dragana Đorđević, naučna savetnica Instituta za hemiju tehnologiju i metalurgiju i Vladimir Đurđević, profesor Fizičkog fakulteta, kao i Radomir Lazović, predstavnik pokreta Ne davimo Beograd.\nPored termoelektrana, individualnih ložišta, spalionice u Vinči i saobraćaja, trovači vazduha deluju i na daljinu, poput novootvorene livnice u Bariču, a vetar u Beograd zagađenje donosi i iz smederevske železare, termoelektrane u Obrenovcu, kao i iz drugih delova Srbije, rekla je Dragana Đorđević i dodala:\n– S jedne strane kada duvaju zapadni vetrovi stiže nam to zagađenje, a s druge strane kada duvaju jugoistočni i istočni vetrovi stiže nam zagađenje iz Smedereva, Kostolca, Drmna pa čak i iz Bora.\nEksperti su dovoljno govorili, sada je vreme za dela, smatra Vladimir Đurđević.\n– Sad je, što se mene tiče, korak na onima koji treba da donesu neka rešenja, implementaciju određenih politika i na njima treba da bude pritisak da li se te politike sprovode, da li su efikasne i ako nisu efikasne da dođe do neke promene stanja u tom smislu.\nTagovibeograd bg svaštara drugi pišu kvalitet vazduha ne davimo beograd srbija zagađenje\nPrethodni Meridian već godinu dana svojom humanošću pomaže celoj Srbiji\nSledeći Bez struje i bez vode u Beogradu, 2. mart 2021.